
Αριθ. Φ. 959.3/25/288755 (1) 

- I 


Αναδιατύπωση της παρ. 5 της 762/4.12.90 αποφάσεως ΔΣ/ 
ΤΑΑΘΠ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Αφού λάβαμε υπόφη: 

α. Τις διατάξεις του Ν. 660/77 «Περί ΥΕΘΑ». 
β. Τις διατάξεις του Α.Ν. 1324/49 «Περί προστασίας και απο- 
καταστάσεσεως των Αναπήρων και θυμάτων Πολέμου», όπως αυ¬ 
τός τροποποιήθηκε και συμπληρώθηκε με τις διατάξεις των Ν. 
1043/80 και 1680/87. 

γ. Την υπ’ αριθ. 762/4.12.90 απόφαση του ΔΣ/ΤΑΑΘΠ, όπως 
αυτή τροποποιήθηκε - συμπληρώθηκε με την υπ' αριθ. 766/ 
2.4.91 όμοια. 

δ. Την υπ' αριθ. 781/25.9.92 απόφαση του ΔΣ/ΤΑΑΘΠ. 
ε. Την υπ’ αριθ. 1505/4.9.91 κοινή απόφαση του Πρωθυπουρ¬ 
γού και Υπουργού Εθνικής Αμύνης «Καθορισμός αρμοδιοτήτων 
Υφυπουργού Εθνικής Αμύνης Ιωάννη Σταθόπουλου». 
στ. Σχετική εισήγηση του ΓΕΣ, αποφασίζουμε: 

1. Εγκρίνουμε την αναδιατύπωση της παρ. (5) της υπ' αριθ. 

762/4.12.90 Αποφάσεως του ΔΣ/ΤΑΑΘΠ ως εξής: 

' * 


(5) Εξοφλημένο τιμολόγιο του εργολάβου κηδειών ή επίσημες 
εξοφλητικές αποδείξεις προσφερθεισών υπηρεσιών στις οποίες 
θα σημειώνεται το όνομα του αποβιώσαντος και το όνομα του δι¬ 
καιούχου. Στην εξαιρετική περίπτωση που η λήψη τιμολογίου ή 
εξοφλητικής αποδείξεως δεν καθίσταται λόγω μη υπάρξεως Γ ρα¬ 
φείου Τελετών κ.λπ., τότε αρκεί η ιδιόχειρη απόδειξη του δι¬ 
καιούχου, που προσέφερε σχετικές υπηρεσίες δεόντως χαρτο- 
σημασμένη, συνοδευομένη από ΥΠΕΥΘΥΝΗ ΔΗΛΩΣΗ τούτου 
και βεβαίωση της Οικονομικής Εφορίας ή του Προέδρου της Κοι¬ 
νότητας, ότι δεν υποχρεούται στην έκδοση τιμολογίου. 

Σε περίπτωση κατά την οποία ο δικαιούχος έλαβε έξοδα κη¬ 
δείας από άλλον φορέα, στον οποίο υπέβαλε επίσημα δικαιολο- 
γητικά πληρωμής, (επίσημο τιμολόγιο εργολάβου ή επίσημες 
αποδείξεις) τότε στην βεβαίωση του φορέα μαζί με φωτοαντί¬ 
γραφα τιμολογίου και αποδείξεων, να αναγράφεται το ποσόν των 
δικαιολογητικών, τα οποία υπέβαλε ο δικαιούχος ως και το ποσόν 
που κατέβαλε ο ασφαλιστικός φορέας. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του προϋπολογισμού του Ταμείου Αρωγής Αναπή¬ 
ρων και θυμάτων Πολέμου. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 20 Νοεμβρίου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. 2089565/6904/0022 (2) 

- <; 

Καθορισμός της αμοιβής των ιδιωτών - συνεργατών, υπαλλήλων 
άλλων Δημοσίων Υπηρεσιών, ΝΠΔΔ, ΝΠΙΔ και ΟΤΑ, που θα 
εργασθούν για τη διενέργεια της έρευνας καταναλωτή ΐ 992- 
93. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» του Π.Δ 
224/86 «Σύσταση Γενικής Γραμματείας ΕΣΥΕ» και του Π.Δ. 
532/91 «Οργανισμός της Γ.Γ. ΕΣΥΕ», 
β. του άρθρου 35 του Ν. 992/79 «περί οργανώσεως των Διοικη¬ 
τικών Υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπαϊκός Κοινότητας και ρυθμί- 
σεως συναφών θεσμικών και οργανωτικών θεμάτων», 
γ. του Ν. 1558/85 «Κυβέρνηση και Κυβερνητικά Όργανα», 
δ. του άρθρου 40 του Ν. 849/78 «περί παροχή κινήτρων δια την 
ενίσχυσιν τής περιφερειακής οικονομικής αναπτύξεως της Χώ- 
ρας», 

2. Την 21990/Β 2261/19.11.92 κοινή υπουργική απόφαση με 
θέμα: «Έγκριση και Προκήρυξη διενέργειας της Έρευνας Κατα¬ 
ναλωτή για το έτος 1992-1993», 

3. Την απόφαση του Πρωθυπουργού και του Υπουργού Οικονο¬ 
μικών αριθ. Υ. 1847/1078399/1182/0001/7.8.92 με θέμα 
«Ανάθεση αρμοδιοτήτων στον Υφυπουργό Οικονομικών», 

4. Την Υ1687/17.2.92 απόφαση με θέμα «Καθορισμός αρμο¬ 
διοτήτων των Υφυπουργών ΥΠΕΘΟ» (ΦΕΚ 104/17.2.92 τ.Β). 

5. Την υπό έκδοσιν απόφαση του Γενικού Γραμματέα ΕΣ ΥΕ με 
θέμα: «Έγκριση χρησιμοποίησης ιδιωτών - συνεργατών για τη 
διενέργεια της Έρευνας Καταναλωτή 1992-93», 

6. Σχετική εισήγηση της Δ/νσης Απογραφών, αποφασί¬ 
ζουμε: 

1. Καθορίζουμε την αμοιβή των ιδιωτών - συνεργατών, υπαλ¬ 
λήλων άλλων Δημοσίων Υπηρεσιών, Ν.Π.Δ.Δ. κ.λπ. κατά το χρο¬ 
νικό διάστημα απά 1.11.92 μέχρι 31.10.93 για τη διενέργεια της 
Ερευνας Καταναλωτή σε χίλιες (1.000) δρχ. για κάθε ορθά συ- 
μπληρούμενο δελτίο. Προϋπόθεση για την καταβολή της παρα¬ 
πάνω αμοιβής είναι η περάτωση της έρευνας σε κάθε μονάδα επι¬ 
φάνειας του δείγματος χωρίς να αντικατασταθούν νοικοκυριά (για 
λόγους προσωρινής απουσίας κ.τλ) σε.ποσοστό μεγαλύτερο από 
20 %. 

2. Με απόφαση του Γενικού Γραμματέα ΕΣΥΕ ορίζονται τα 
ονόματα των ιδιωτών - συνεργατών. 

3. Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού της Γ.Γ. ΕΣΥΕ ύψους ενός εκα¬ 
τομμυρίου επτακοσίων τριάντα (1.730.000) δρχ. για το τρέχον οι¬ 
κονομικό έτος και ύψους επτά εκατομμυρίων εξακοσίων ογδόντα 
(7.680.000) δρχ. για το οικονομικό έτος 1993. 

Για την ανωτέρω δαπάνη έχει εγγράφει πίστωση στο κρατικό 
προϋπολογισμό ύψους 1.730.000 δρχ. στον ειδικό φορέα 13- 
150 και στον ΚΑΕ 5354. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Δεκεμβρίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

-♦-- 

Αριθ. 268929 (3) 

Τροποποίηση - συμπλήρωση της 223584/31.10.91 Κοινής 
Υπουργικής Απόφασης περί καθορισμού διαδικασίας υπαγω¬ 
γής επενδυτικών σχεδίων μεταποίησης και εμπορίας Αλιευτι¬ 
κών προϊόντων στον καν. (ΕΟΚ) 4042/89 κ.λπ. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Την αριθ. 223584/31.10.91 (ΦΕΚ 1017/τεύχος Β' της 
16.12.91) Απόφαση των Υπουργών Γεωργίας, Εθνικής Οικονο¬ 
μίας και Οικονομικών περί «καθορισμού διαδικασίας υπαγωγής 
επενδυτικών σχεδίων βελτίωσης των συνθηκών εμπορίας και με¬ 
ταποίησης προϊόντων Αλιείας και Υδατ/γειας στον κανονισμό 
ΕΟΚ 4042/89 ως και καταβολής των οικονομικών ενισχύσεων 
στους δικαιούχους». , 

2. Τον καν. (ΕΟΚ) 3713/90 της Επιτροπής της 19.12.90 «περί 
λεπτομερών κανόνων εκτέλεσης των αποφάσεων χορήγησης 
συνδρομών του ΕΓΤΠΕ, τμήμα Προσανατολισμού, για τα σχέδια 
βελτίωσης των συνθηκών μεταποίησης και εμπορίας των γεωργι¬ 
κών προϊόντων, αλιείας, που υπάγονται στον καν. (ΕΟΚ) αριθ. 
355/77 του Συμβουλίου. 

3. Το αριθ. 7080/26.5.92 έγγραφο της Επιτροπής των Ευρω¬ 
παϊκών Κοινοτήτων - Γενική Δ/νση Αλιείας σχετικά «με τις αλλα¬ 
γές στη διαδικασία πληρωμής της κοινοτικής ενίσχυσης για τα 
σχέδια της 1ης και 2ης περιόδου 1990». 


4. Την αριθ. Υ 1950/10.12.92 Απόφαση μεταβίβασης αρμο¬ 
διοτήτων Υπουργού Γεωργίας στους Υφυπουργούς Γεωργίας. 

5. Την Κοινή Απόφαση του Πρωθυπουργού και του Υπουργού 
Εθνικής Οικονομίας Υ 1935/92 (Β 726). 

6. Την αριθ. Υ. 1847/1078399/1182/0001 /7.8.Θ2 κοινή από¬ 
φαση του Πρωθυπουργού και του Υπουργού Οικονομικών, για τη 
μεταβίβαση αρμοδιοτήτων, αποφασίζουμε: 

I. Αντικαθίσταται η παράγραφος 1 του άρθρου 30 της αριθ. 
223584/31.10.91 Κοινής Υπουργικής Απόφασης ως εξής: 

«Η πληρωμή των οικονομικών ενισχύσεων (Εθνικών και Κοινοτι¬ 
κών) επενδυτικών σχεδίων μεταποίησης και εμπορίας αλιευτικών 
προϊόντων τα οποία έχουν εγκριθεί για χρηματοδότηση στα πλαί¬ 
σια του καν. (ΕΟΚ) 355/77 τα έτη 1989 και 1990 θα γίνει σύμ¬ 
φωνα με τις διατάξεις της παρούσας απόφασης (ΚΕΦΑΛΑΙΟ 
ΤΡΙΤΟ - ΤΕΤΑΡΤΟ - ΠΕΜΠΤΟ Αρθρα 15 έως και 29)». 

II. Συμπληρώνεται η αριθ. 223584/31.10.91 Κοινή Υπουργική 
Απόφαση και προστίθεται νέο άρθρο Νο. 32 «Γενικές διατάξεις» 
ως εξής: 

1. Για την ένταξη επενδυτικών σχεδίων στις διατάξεις του καν. 
(ΕΟΚ) 4042/89 (ΚΕΦΑΛΑΙΟ ΔΕΥΤΕΡΟ - Αρθρα 3 έως και 14) 
είναι απαραίτητη η βεβαίωση της αρμόδιας Κτηνιατρικής Υπηρε¬ 
σίας ότι οι προβλεπόμενες στη μελέτη επενδύσεις είναι σύμφω¬ 
νες με τους Υγειονομικούς Κανόνες που θεσπίζει με Οδηγίες η 
ΕΟΚ. 

2. Στην «Επιτροπή Παρακολούθησης Εργων» του άρθρου 22 
συμμετέχει και Κτηνίατρος της αρμόδιας περιφερειακής Υπηρε¬ 
σίας του Υπ. Γεωργίας. 

3. Στις αρμοδιότητες της Επιτροπής Παρακολούθησης Έργων 
(άρθρο 22) ανήκει και η χορήγηση βεβαίωσης ότι τα έργα που 
έχουν εκτελεστεί είναι σύμφωνα με τις ισχύουσες Υγειονομικές 
Οδηγίες της ΕΟΚ. 

4. Στο Υπουργείο Γεωργίας δημιουργείται Επιτροπή, έργο της 
οποίας είναι η έγκριση των επενδυτικών σχεδίων (από πλευράς 
επιλεξιμότητας, Κοινοτικού Πλαισίου Στήριξης, διαθεσίμων πι- 

- στώσεων κ.λπ.) και η ένταξή τους σε Λειτουργικά Πρόγραμμα 
(Λ.Π) σε συνδυασμό με το άρθρο 11. 

Η σύνθεση της Επιτροπής, η λειτουργία της κ.λπ. ορίζεται με 
Απόφαση του Υπ. Γεωργίας. 

III. Κάλυψη δαπάνης 

1. Από τις διατάξεις της απόφασης προκαλείται δαπάνη σε βά¬ 
ρος του κρατικού προϋπολογισμού (Π.ΔΕ) ύψους 60.000.000 
δρχ. περίπου για το τρέχον οικονομικό έτος και 162.350.000 δρχ. 
περίπου για το οικονομικό έτος 1993. 

2. Για την ανωτέρω δαπάνη έχει εγγράφει πίστωση στον κρα¬ 
τικό προϋπολογισμό (Π.ΔΕ) ύψους 222.350.000 δρχ. στη ΣΑΕ 
086/2 (υποτομέας Ρ.Ε.Ο.Ο.Α) με τους εξής κωδικούς έργου: 
9086002, 9186500, 9186501. 

IV. Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1993 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΑΠΟΣΤ. ΣΤΑΥΡΟΥ 
- — 

Αριθ. 40248 (4) 

Κανονισμός λειτουργίας Ινστιτούτων Επαγγελματικής Κατάρτι¬ 
σης του ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και διοική- 
σεως του Οργανισμού Απασχολήσεως Εργατικού Δυναμικού», 
όπως συμπληρώθηκε με το άρθρο 15 παρ. 2 του Ν. 709/77. 

β) Τις διατάξεις του άρθρου 5 παρ. 6 του Ν. 2009/92 «Εθνικό 
Σύστημα Επαγγελματικής Κατάρτισης και άλλες διατάξεις». 

γ) Την 40208/30.9.92 κοινή απόφαση των Υπουργών Οικονο¬ 
μικών και Εργασίας. 

δ) Την σχετική πρόταση του Δ.Σ. του ΟΑΕΔ (απόφαση 1943/ 
44/17.11.92 έγγραφο 121988/27.11.92), αποφασίζουμε: 

Αρθρο 1 

ΕΞΑΜΗΝΑ ΚΑΤΑΡΤΙΣΗΣ 
ΕΝΑΡΞΗ - ΛΗΞΗ - ΔΙΑΡΚΕΙΑ 

1. Κόθε έτος κατόρτισης των Ι.Ε.Κ αρχίζει τήν.1 η Σεπτεμβρίου 
και λήγει την 31η Αυγούστου του επομένου έτους.. 

Περιλαμβάνει δύο αυτοτελή διδακτικά εξάμηνα το χειμερινό και 
το εαρινό. 

α) Το χειμερινό διδακτικό εξάμηνο αρχίζει την 1η Οκτωβρίου 
και λήγει την 14η Φεβρουάριου του επομένου έτους. 

β) Το εαρινό διδακτικό εξάμηνο αρχίζει την 15η Φεβρουάριου 
και λήγει την 30η Ιουνίου. 

γ) Κάθε διδακτικό εξάμηνο περιλαμβάνει 14 πλήρεις εβδομά¬ 
δες εκπαίδευσης και 2 εβδομάδες για εξετάσεις - αποτελέσματα 
-εγγραφές. 

2. Σε περίπτωση κατά την οποία σ' ένα ή περισσότερα ΙΕΚ δεν 
πραγματοποιηθεί διδασκαλία για οποιονδήποτε λόγο: 

α) Αναπληρώνεται η διδασκαλία που δεν πραγματοποιήθηκε με 
αύξηση των ωρών διδασκαλίας του ημερήσιου προγράμματος με 
απόφαση του Δ/ντή ΟΑΕΔ, μετά από πρόταση του Δ/ντή του ΙΕΚ' 
β) ΠαρατεΙνεται αντίστοιχα η διδασκαλία των μαθημάτων του 
εξαμήνου με απόφαση του Δ/ντή του ΟΑΕΔ μετά από πρόταση 
του Δ/ντή του ΙΕΚ. 

Αρθρο 2. 

ΔΙΑΚΟΠΕΣ - ΑΡΠΕΣ 

Διδασκαλία μαθημάτων και πάσης φύσεως εξετάσεις δεν γίνο¬ 
νται στις εξής χρονικές περιόδους: 

1. Κατά τις διακοπές: 

α) Χριστουγέννων από 24η Δεκεμβρίου έως 6 ΙανουαρΙου. 
β) Πάσχα, από Μ. Δευτέρα έως και την Παρασκευή της Διακαι- 
νησίμου. 

γ) θερινές, από 1ης Ιουλίου μέχρι 31ης Αυγούστου. 

2. Κατά τις επίσημες αργίες: 
α) 28η Οκτωβρίου 

β) 30η ΙανουαρΙου 
γ) 25η Μαρτίου 
δ) 1η ΜαΤου 

ε) Του Αγίου Πνεύματος 

3. Κατά την ημέρα που έχει χαρακτηριστεί ως ημέρα τοπικής 
αργίας στην έδρα κάθε ΙΕΚ λόγω τοπικής θρησκευτικής ή άλλης 
εορτής. 

Αρθρο 3. 

ΕΠΙΛΟΓΗ - ΕΓΓΡΑΦΕΣ 

Α. ΕΠΙΛΟΓΗ 

1. Η Δ/νση του ΙΕΚ, τουλάχιστον τρεις (3) ημέρες ενωρίτερα 
από την ημερομηνία υποβολής αιτήσεων των υποψηφίων για κα¬ 
τάρτιση, ανακοινώνει πίνακα με τις ειδικότητες που θα λειτουρ¬ 
γήσουν. 

2. Οι υποψήφιοι για κατάρτιση οφείλουν να καταθέσουν στο 
ΙΕΚ τα παρακάτω δικαιολογητικά: 

α) Σχετική αίτηση στην οποία, εκτός των άλλων στοιχείων, θα 
αναγράφεται και η σειρά προτίμησης των ειδικοτήτων. 

β) Επικυρωμένο φωτοαντίγραφο του προβλεπόμενου τίτλου 
σπουδών. 

γ) Φωτοτυπία των δύο όψεων του δελτίου Αστυνομικής Ταυτό¬ 
τητας η οποία θα μπορεί να επικυρώνεται και από το ΙΕΚ. Σε περί¬ 
πτωση που λείπει, θα προσκομίζεται πιστοποιητικό δήμου ή κοι¬ 
νότητας. 

δ) Βεβαίωση ΙΚΑ ή Δημόσιας υπηρεσίας (αν υπάρχει) στην 


οποία θα αναγράφονται ανάλογα τα ημερομίσθια ή τα έτη υπηρε¬ 
σίας που τυχόν πραγματοποίησε σε συγκεκριμένη ειδικότητα ο 
υποψήφιος. 

ε) Βεβαίωση Δημόσιας Οικονομικής Υπηρεσίας (ΔΟΥ) στην 
οποία θα αναγράφεται ο χρόνος άσκησης συγκεκριμένης επιτή¬ 
δευσης από τον υποψήφιο (εάν υπάρχει). 

στ) Πιστοποιητικό οικογενειακής καταστάσεως προκειμένου 
για τέκνο πολυτέκνου. 

Από τα παραπάνω δικαιολογητικά τα α, β, γ είναι υποχρεω¬ 
τικά. 

3. Οι αιτήσεις συμμετοχής για επιλογή υποβάλλονται στο ΙΕΚ 
από 5ης έως 15ης Σεπτεμβρίου για το χειμερινό εξάμηνο και από 
20ης έως 31 ΙανουαρΙου για το εαρινό εξάμηνο. Σε περίπτωση 
που η τελευταία ημέρα υποβολής συμπίπτει με αργία, η προθε¬ 
σμία μετατίθεται στην πρώτη εργάσιμη ημέρα μετά την αργία. 

4. Η Δ/νση του ΙΕΚ εντός πέντε ημερών από τη λήξη της προ¬ 
θεσμίας υποβολής των αιτήσεων επιλογής καταρτίζει και ανακοι¬ 
νώνει πίνακα αξιολόγησης κατά ειδικότητα με μοριοδότηση, αφού 
λάβει υπόψη της τα παρακάτω: 

α) Το βαθμό του Τίτλου, που απαιτείται για την εισαγωγή στο 
ΙΕΚ 

Τα μόρια που δίνει ο τίτλος είναι τόσα, όσα και ο βαθμός του τί¬ 
τλου με μετατροπή του κλασματικού μέρους σε δεκαδικό. Σε πε¬ 
ριπτώσεις διαφορετικής κλίμακας του τίτλου από την εικοσοβάθ- 
μια, θα γίνεται αναγωγή σε εικοσοβάθμια κλίμακα. 

β) Την προϋπηρεσία στην ειδικότητα είτε στο δημόσιο, είτε 
στον ιδιωτικό φορέα. 

Για κάθε 200 ημερομίσθια στρογγυλόποιούμενα στην πλησιέ- 
στερη 200άδα, ή ανά έτος υπηρεσίας στρογγυλοποιούμενο στο 
πλησιέστερο ακέραιο έτος, 5 μόρια με ανώτατο όριο τα 20. 

γ) Την ηλικία του υποψηφίου, 2 μόρια ανά έτος μετά το 18ο μέ¬ 
χρι το 25ο με ανώτατο όριο τα 14 μόρια. Ως αφετηρία λογίζεται η 
1η ΙανουαρΙου του έτους γέννησης. 

δ) Την ιδιότητα του τέκνου πολυτέκνου όπως αυτή αποδεικνύε- 
ται από πιστοποιητικό δήμου ή έγγραφο της Ένωσης Πολυτέκνων 
Ελλάδος, 2 μόρια. 

Οι πίνακες περιέχουν αναλυτικά τα μόρια επιλογής κατά κατη¬ 
γορία και αθροιστικά για όλους τους υποψηφίους, επιλογέντες 
και επιλαχόντες. Σε περίπτωση ισοβαθμιών τη σειρά καθορί¬ 
ζουν 

α) ο τίτλος σπουδών 

β) η προϋπηρεσία 

5. Υποψήφιος που επιλέγεται σε περισσότερες από μία ειδικό¬ 
τητες, αναγράφεται μόνο στον πίνακα της 1 ης κατά σειρά προτί¬ 
μησης ειδικότητας της αιτήσεώς του. 

Β. ΕΓΓΡΑΦΕΣ 

Μετά την παραπάνω διαδικασία οι επιλεγέντες οριστικοποιούν 
την εγγραφή τους εντός το πολύ πέντε (5) ημερών με την κατά¬ 
θεση απόδειξης πληρωμής, στην συμβεβλημένη με το ΙΕΚ Τρά¬ 
πεζα, της προβλεπόμενης δόσης διδάκτρων. Η τελική ημερομη¬ 
νία οριστικοποίησης της εγγραφής των επιλεγέντων αναγράφεται 
στους αναρτηθέντες πίνακες επιλογής. 

Η μη κατάθεση της σχετικής απόδειξης πληρωμής της δόσης 
των διδάκτρων μέχρι την τελική ημερομηνία που έχει οριστεί, ση¬ 
μαίνει μη αποδοχή της επιλογής του. 

Τις δύο (2) επόμενες εργάσιμες ημέρες οι επιλαχόντες, κατά 
σειρά, υποχρεούνται να δηλώσουν την αποδοχή της επιλογής 
τους στη Δ/νση του ΙΕΚ, με την κατάθεση της σχετικής απόδειξης 
πληρωμής. 

Η διαδικασία οριστικοποίησης των εγγραφών πρέπει να έχει 
ολοκληρωθεί την 30η Σεπτεμβρίου για το χειμερινό εξάμηνο και 
την 14η Φεβρουαρίου για το εαρινό εξάμηνο. 

Αρθρο 4. 

Ο καταρτιζόμενος, που επιθυμεί μετεγραφή σε άλλο ΙΕΚ, υπο¬ 
βάλλει αίτηση στο ΙΕΚ που παρακολουθεί μαθήματα τριάντα (30) 

ημέρες πριν τη λήξη των μαθημάτων του εξαμήνου που φοιτά, 
αναφέροντας τους λόγους και καταθέτοντας τα σχετικά δικαιο- 
λογητικά στην αρμόδια Δ/νση της Δ/νσης, μέσω της Εκπαιδευτι¬ 
κής μονάδας στην οποία φοιτά, η οποία αφού λάβει υπόψη της 
τους λόγους, τα σχετικά δικαιολογητικά, τις προϋποθέσεις και τη 
γνώμη του Δ/ντή του ΙΕΚ την εγκρίνει ή την απορρίπτει. 

Ο καταρτιζόμενος με την έναρξη ανάλογα του νέου εξαμήνου 
φοιτά στο ΙΕΚ στο οποίο μεταγγράφηκε, όπου και διαβιβάζεται ο 
ατομικός φάκελλος και τα λοιπά στοιχιοχεία της κατάρτισής του, 
φωτοαντίγραφα των οποίων φυλάσσει σε αρχείο μεταγγραφομέ- 
νων στο ΙΕΚ από το οποίο προέρχεται. Η μετεγγραφή στο πρώτο 
εξάμηνο σπουδών αποκλείεται. 

Ανάκληση μετεγγραφής για το ίδιο εξάμηνο αποκλείεται. 

Επιστροφή του καταρτιζόμενου στο αρχικό ΙΕΚ πραγματοποιεί¬ 
ται με νέα μεταγγραφή. 

Οι εν λόγω ρυθμίσεις ισχύουν, προκειμένου για μετεγραφές 
από δημόσιο ή ιδιωτικό ΙΕΚ σε ΙΕΚ του ΟΑΕΔ. 

Αρθρο 5 

ΧΑΡΑΚΤΗΡΙΣΜΟΣ ΜΑΘΗΜΑΤΩΝ- 

ΔΙΑΡΚΕΙΑ ΩΡΙΑΙΑΣ ΔΙΔΑΣΚΑΛΙΑΣ 

1. Τα μαθήματα διακρίνονται σε: 

α) θεωρητικά. 

θεωρητικά χαρακτηρίζονται τα μαθήματα των οποίων η διδα¬ 
σκαλία πραγματοποιείται σε αίθουσες διδασκαλίας και μόνο και 
έχουν σαν σκοπό να αποκτήσουν οι σπουδαστές τις γνώσεις εκεί¬ 
νες, που είναι απαραίτητες για να κατανοήσουν το γνωστικό αντι¬ 
κείμενο της κατάρτισης τους. 

β) Εργαστηριακά. 

Εργαστηριακά χαρακτηρίζονται τα μαθήματα εκείνα τα οποία 
αποβλέπουν στην απόκτηση δεξιοτήτων και διδάσκονται απο¬ 
κλειστικά στους εργαστηριακούς χώρους. 

γ) Μικτά. 

Μικτά χαρακτηρίζονται εκείνα, τα οποία απαιτούν ταυτόχρονη 
θεωρητική κατάρτιση και απόκτηση δεξιοτήτων. 

Ο χαρακτηρισμός κάθε μαθήματος και ο αριθμός των καταρτι- 
ζομένων ανά εκπ/τή γίνεται με απόφαση του Δ.Σ. του ΟΑΕΔ. 

2. Η διάρκεια της ωριαίας διδασκαλίας όλων των μαθημάτων 
καθορίζεται σε 50 λεπτά. 

Στα εργαστηριακά ή μικτά μαθήματα, στο εργαστηριακό μέρος 
τους, είναι δυνατόν να γίνεται διδασκαλία συνεχόμενη μέχρι τρεις 
(3) ώρες. 

3. Η διάρκεια των διαλειμμάτων ορίζεται σε 10 λεπτά. 

Σε περίπτωση συνεχούς διδασκαλίας το διάλειμμα θα είναι 
αθροιστικά. 

4. Μετά την είσοδο του διδάσκοντος στην αίθουσα διδασκα¬ 
λίας ή εργαστηριακό χώρο δεν επιτρέπεται η είσοδος καταρτιζο- 
μένων. 

5. Ανά διδακτική ώρα λαμβάνονται υποχρεωτικά παρουσίες με 
ευθύνη του εκπαιδευτικού. 

Άρθρο 6 

ΦΟΙΤΗΣΗ - ΧΑΡΑΚΤΗΡΙΣΜΟΣ - 
ΣΥΝΕΠΕΙΕΣ 

Η φοίτηση είναι υποχρεωτική για όλα τα μαθήματα θεωρητικά, 
εργαστηριακά και μικτά. 

1. Χαρακτηρίζεται δε ως επαρκής ή ανεπαρκής κατά μάθημα. 

α) Επαρκής σε κάθε μάθημα χαρακτηρίζεται η φοίτηση εφόσον 
ο καταρτιζόμενος σημείωσε αριθμό ωριαίων απουσιών μικρότερο 
ή ίσο του 20% του συνόλου των προβλεπομένων ωρών διδασκα¬ 
λίας του μαθήματος κατά τη διάρκεια του εξαμήνου, στρογγυλο- 
ποιούμενο στον πλησιέστερο ακέραιο, ανεξάρτητα από τις ώρες 
που πραγματοποιήθηκαν. 

β) Σε κάθε άλλη περίπτωση η φοίτηση χαρακτηρίζεται ανεπαρ¬ 
κής. 


Η Δ/νση του ΙΕΚ ανακοινώνει τα αποτελέσματα του χαρακτηρι¬ 
σμού της φοίτησης των καταρτιζομένων της επομένης της λήξης 
των μαθημάτων του εξαμήνου. 

2. Στο μάθημα ή μαθήματα που η φοίτηση του καταρτιζομένου 
χαρακτηρίστηκε ανεπαρκής δεν προσέρχεται στις τελικές εξετά¬ 
σεις εξαμήνου των μαθημάτων αυτών και υποχρεούται να παρα¬ 
κολουθήσει εκ νέου τα μαθήματα αυτά στο εξάμηνο που διδάσκο¬ 
νται, χωρίς δικαίωμα εγγραφής του στο επόμενο εξάμηνο. 

Άρθρο 7 

ΕΞΕΤΑΣΕΙΣ-ΑΠΟΤΕΛΕΣΜΑΤΑ 

1. Σε όλα τα μαθήματα κάθε εξαμήνου πραγματοποιούνται εξε¬ 
τάσεις προόδου δύο φορές κατά τη διάρκεια του εξαμήνου αυ¬ 
τού. Η χρονική διάρκεια των εξετάσεων είναι το μισό των ωρών 
εβδομαδιαίας διδασκαλίας κάθε μαθήματος, ως εξής: 

α. Στα θεωρητικά μαθήματα οι καταρτιζόμενοι απαντούν σε 
σειρά γραπτών ερωτήσεων ή σε κείμενο αξιολόγησης (τεστ) κατά 
την κρίση του εκπαιδευτικού με τα οποία ελέγχεται η επίτευξη 
των σκοπών της διδασκαλίας. 

β. Στα εργαστηριακά μαθήματα εξετάζονται με την πραγματο¬ 
ποίηση εργαστηριακού έργου ή έργων από κάθε καταρτιζόμενο ή 
συλλογικού έργου από ομάδα όπου ανατίθεται συγκεκριμένο 
τμήμα σε κάθε μέλος της ομάδας. 

γ. Στα μικτά μαθήματα εξετάζονται με γραπτές ερωτήσεις και 
πραγματοποίηση έργου ταυτόχρονα. 

Η κατάθεση βαθμολογίας της 1ης και 2ης εξέτασης προόδου 
γίνεται στη Γραμματεία του ΙΕΚ, αντίστοιχα, την τελευταία ημέρα 
της 7ης και 14ης εβδομάδας κατάρτισης εξαμήνου. Οι καταρτιζό¬ 
μενοι λαμβάνουν γνώση της βαθμολογίας των, με ευθύνη της Δ/ 
νσης. 

Ο μέσος όρος της επίδοσης των καταρτιζομένων στις δύο εξε¬ 
τάσεις προόδου, αποτελεί τον βαθμό προόδου (Β.Π) του εξαμή¬ 
νου στο μάθημα αυτό. 

2. Στο τέλος κάθε εξαμήνου πραγματοποιούνται οι τελικές 
(Τ.Ε) εξετάσεις σε κάθε μάθημα. 

α) Ο τρόπος διεξαγωγής της (Τ.Ε) για κάθε μάθημα καθορίζεται 
με απόφαση της αρμόδιας Δ/νσης Εκπαίδευσης του ΟΑΕΔ. 

β) Οι καταρτιζόμενοι ενημερώνονται για τον τρόπο εξέτασης, 
δύο τουλάχιστον εβδομάδες πριν τη λήξη των μαθημάτων από τον 
εκπαιδευτικό. 

γ) Τα θέματα των εξαμηνιαίων (Τ.Ε) θεωρούνται από τον Δ/ντή 
του ΙΕΚ και στην συνέχεια δίδονται στους καταρτιζόμενους κατά 
προτίμηση σε φωτοαντίγραφα. 

δ) Για την εξαγωγή του βαθμού της εξέτασης αυτής ο εκπαι¬ 
δευτικός αθροίζει τις επί μέρους βαθμολογίες των ερωτήσεων ή 
των επί μέρους τμημάτων του έργου τις οποίες αναγράφει επί του 
γραπτού, ή του φύλλου έργου. 

ε) Η βαθμολογία των (Τ.Ε) κατατίθεται στη Γ ραμματεία του ΙΕΚ 
εντός το πολύ 2 εργασίμων ημερών από την ημερομηνία εξέτα¬ 
σης του μαθήματος. 

στ) Καταρτιζόμενος ο οποίος δεν προσήλθε στις εξετάσεις 
βαθμολογείται με την μονάδα, πλην των περιπτώσεων εκείνων, 
που πραγματικά συντρέχουν εξαιρετικοί λόγοι κατά την κρίση του 
Δ/ντή του ΙΕΚ. 

Στις περιπτώσεις αυτές οι Τ.Ε. γίνονται εντός τριών (3) ημερών 
από την ημερομηνία λήξης των εξετάσεων του εξαμήνου. 

ζ) Ο μέσος όρος του βαθμού προόδου και του βαθμού της γρα¬ 
πτής τελικής εξαμηνιαίας εξέτασης στρογγυλοποιούμενος στον 
πλησιέστερο ακέραιο αποτελεί την τελική βαθμολογία (Τ.Β) του 
μαθήματος. ' 

η) Το άθροισμα της τελικής βαθμολογίας όλων των μαθημάτων, 
θεωρητικών, εργαστηριακών και μικτών του εξαμήνου διαιρού¬ 
μενο με τον αριθμό των μαθημάτων αποτελεί τον γενικό μέσο όρο 
βαθμολογία (Γ.Μ.Ο.Β.) του καταρτιζόμενου στο εξάμηνο αυτό, 
θ) Η κλίμακα βαθμολογίας ορίζεται από 0 έως 20. 

3. Οι πτυχιακές - διπλωματικές εξετάσεις διενεργούνται ταυ- 

τόχρονα με εκείνες του ΟΕΕΚ σε πανελλαδικό επίπεδο. 

Η διάρκεια τους ορίζεται σε δύο εβδομάδες, 

Πραγματοποιούνται δύο (2) φορές στη διάρκεια του έτους κα¬ 
τάρτισης. 

α) Το πρώτο δεκαπενθήμερο του Σεπτεμβρίου. 

β) Το πρώτο δεκαπενθήμερο του Μαρτίου. 

Δικαίωμα συμμετοχής στις Πτυχιακές - Διπλωματικές εξετά¬ 
σεις έχουν όλοι όσοι περάτωσαν επιτυχώς την κατάρτιση. 

Αρθρο 8 

ΠΡΟΟΔΟΣ ΚΑΤΑΡΤΙΖΟΜΕΝΩΝ 

1. Ο καταρτιζόμενος εγγράφεται στο επόμενο εξάμηνο, εφό¬ 
σον υπάρχει μια από τις παρακάτω προϋποθέσεις: 

α) Η τελική βαθμολογία του σε κάθε μάθημα είναι τουλάχιστον 
δέκα (10). 

β) Υστερεί σ' ένα μόνο μάθημα, ο γενικός μέσος όρος βαθμο¬ 
λογίας (Γ.Μ.Ο.Β) του σ' όλα τα μαθήματα του εξαμήνου συμπερι¬ 
λαμβανομένου και αυτού που υστέρησε είναι τουλάχιστον δέκα 
(10) συμπληρωμένο και η βαθμολογία του στο μάθημα που υστέ¬ 
ρησε τουλάχιστον οκτώ (8). 

Στην περίπτωση αυτή ο καταρτιζόμενος υποχρεούται να επα¬ 
νεξεταστεί στο μάθημα που υστέρησε, στην εξεταστική περίοδο 
του εξαμήνου που γράφτηκε. Η βαθμολογία του αυτή είναι η νέα 
τελική βαθμολογία στο μάθημα αυτό. Εάν η νέα βαθμολογία δεν 
είναι τουλάχιστον (10) ο καταρτιζόμενος δεν αποκτά δικαίωμα εγ¬ 
γραφής στο επόμενο, αλλά δύναται να προσέρχεται για επανεξέ¬ 
ταση σ' οποιαδήποτε εξεταστική περίοδο μέχρι να αποκτήσει δι¬ 
καίωμα εγγραφής του σε επόμενο εξάμηνο. 

2. Σε κάθε άλλη περίπτωση ο καταρτιζόμενος υποχρεούται να 
επαναλάβει μόνο τα μαθήματα του εξαμήνου που υστέρησε. 

Άρθρο 9 

ΣΥΜΠΕΡΙΦΟΡΑ - ΚΥΡΩΣΕΙΣ - ΟΡΓΑΝΑ ΕΠΙΒΟΛΗΣ 

Οι καταρτιζόμενοι οφείλουν να συμπεριφέρονται με ευπρέπεια 
προς την διοίκηση του ΙΕΚ, τους εκπαιδευτικούς, τους συναδέλ¬ 
φους τους και το λοιπό προσωπικό του ΙΕΚ και να τηρούν το πα¬ 
ρόντα κανονισμό. 

Δεν επιτρέπεται να προκαλούν φθορές στο υλικό, ούτε να χρη¬ 
σιμοποιούν τα πόσης φύσεως εργαλεία, μηχανήματα και λοιπές 
εγκαταστάσεις του εξοπλισμού, χωρίς την άδεια και παρουσία του 
εκπαιδευτικού τους. 

Κάθε παρέκλιση από τα παραπάνω ελέγχεται και είναι δυνατόν 
να επιβάλλονται οι εξής κυρώσεις: 

α. Παρατήρηση. 

β. Ωριαία αποβολή από το μάθημα. 

γ. Αποβολή μέχρι 3 ημέρες. 

δ. Διακοπή φοίτησης, 

1. Η παρατήρηση γίνεται από τον εκπαιδευτικό και τα όργανα 
διοίκησης του ΙΕΚ και αποτελεί προειδοποίηση στον καταρτιζό¬ 
μενο για επιβολή βαρύτερης ποινής σε περίπτωση νέας παρέκλι- 
σης, του από την αρμόζουσα συμπεριφορά. 

2. Ωριαία αποβολή από το μάθημα επιβάλλεται από τον Εκπαι¬ 
δευτικό. 

3. Αποβολή μέχρι τρεις (3) ημέρες επιβάλλεται από τον Δ/ντή 
του ΙΕΚ ή τον Αναπληρωτή του. 

4. Διακοπή φοίτησης επιβάλλεται από τριμελή Επιτροπή, απο- 
τελούμενη, από τον Δ/ντή του ΙΕΚ, τον αναπληρωτή του και τον 
αρχαιότερο από τους εκπαιδευτικούς του τμήματος. Η επιτροπή 
συντάσει πόρισμα, το οποίο υπάγεται στην τελική έγκριση της αρ¬ 
μόδιας Δ/νσης Εκπαίδευσης του ΟΑΕΔ. 

5. Σε περίπτωση που οι καταρτιζόμενοι προβαίνουν εσκεμμένα 
σε φθορά υλικού του ΙΕΚ, πέραν της ποινής που επιβάλλεται υπο- 
χρεούνται, να αποκαταστήσουν στο ακέραιο τις φθορές που προ¬ 
ξένησαν. 

Σε όλες τις περιπτώσεις είναι δυνατόν η Διοίκηση του ΟΑΕΔ να 
παραπέμπει τα αδικήματα στη Δικαιοσύνη. 


Άρθρο 10 

ΥΠΗΡΕΣΙΑΚΑ ΒΙΒΛΙΑ - ΕΝΤΥΠΑ 
Σε κάθε ΙΕΚ τηρούνται τα παρακάτω βιβλία και έντυπα: 

Α. ΒΙΒΛΙΑ ΔΙΟΙΚΗΣΗ 

1. Πρωτόκολλο κοινής αλληλογραφίας 

2. Πρωτόκολλο Εμπιστευτικής Αλληλογραφίας 

3. Βιβλίο Διεκπαιρέωσης εγγράφων 

4. Βιβλίο Αλληλογραφίας 

5. Βιβλίο εμπιστ. Αλληλογραφίας 

6. Βιβλίο Παρουσίας προσωπικού 

7. Βιβλίο Εξόδου προσωπικού 
Β. ΒΙΒΛΙΑ ΚΑΙ ΕΝΤΥΠΑ ΕΚΠ/ΣΗΣ 

1. Μητρώο Καταρτιζομένων 

2. Ευρετήριο Καταρτιζομένων 

3. Βιβλίο φοιτήσεως καταρτιζομένων (απουσιολόγιο) 

4. Βιβλίο πτυχίων 

5. Βιβλίο Διπλωμάτων 

6. Βιβλίο Πιστοποιητικών 

7. Βιβλίο Επιβολής κυρώσεων 

8. Βιβλίο Ανακοινώσεων διδακτ. προσωπ. 

9. Βιβλίο Πράξεων 

10. Βιβλίο Διδασκόμενης ύλης 

11. Βιβλίο Παρουσίας διδακτ. προσωπικού 

12. Έντυπο στατιστικών στοιχείων 

13. Έντυπο αίτησης υποψηφίων 

14. Έντυπο πιστοποίησης σπουδών 

15. Πιστοποιητικό για στρατιωτική χρήση 

16. Ατομικό δελτίο μαθητών (καρτέλλα) 

17. Ημερήσια φύλλα φοίτησης (απουσιολόγια) 

18. Ωρολόγια προγράμματα 

19. Τίτλοι σπουδών (πτυχία - Διπλώματα - πιστοποιητικά) 

20. Βεβαιώσεις σπουδών 

21. Καταστάσεις προόδου καταρτιζομένων 
Γ. ΒΙΒΛΙΑ ΚΑΙ ΕΝΤΥΠΑ ΔΙΑΧΕΙΡΙΣΗΣ 

1. Βιβλίο Προϋπολογισμού 

2. Βιβλίο Απογραφών 

3. Βιβλίο Ταμείου 

4. Καταστάσεις Εκτάκτων δαπανών 

5. Καταστάσεις ωρών διδασκαλίας 

6. Καταστάσεις αποζημίωσης διδακτικών προσωπικού 

7. Έκθεση δαπανών 

8. Δελτία και έντυπα διαχείρησης υλικού (καρτέλλες, δελτία 
χρήσης, δελτία ανάλωσης υλικών) 

9. Καρτέλλες τμημάτων 

Ο τύπος των βιβλίων και εντύπων, καθώς και ο τρόπος τήρησης 
τους, καθορίζονται με απόφαση της Διοίκησης του ΟΑΕΔ. 

Άρθρο 11. 

Κάθε άλλη λειτουργική λεπτομέρεια, που δεν καλύπτεται από 
τις διατάξεις του παρόντα κανονισμού, ρυθμίζεται με απόφαση 
του Διοικητή του ΟΑΕΔ. 

Άρθρο 12. 

Οι διατάξεις αυτές ισχύουν από τη δημοσίευση της απόφασης 
αυτής στην Εφημερίδα της Κυβέρνησης. 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού ούτε του προϋπο¬ 
λογισμού του ΟΑΕΔ. 

Η απόφαση αυτή να δημοσιευθεΙ στην Εφημερίδα της Κυβερνή- 
σεως. 

Αθήνα, 4 Ιανουαρίου 1993 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 
-♦- 

Αριθ. 124032/92 (5) 

•Καθορισμός του αριθμού των δικαστικών λειτουργών που θα απο¬ 
σταλούν στην αλλοδαπή με εκπαιδευτική άδεια για το εκπαι¬ 
δευτικό έτος 1993-1994. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόφη τις διατάξεις: α) του άρθρου 48 του κώδικα 
οργανισμού δικαστηρίων και κατάστασης δικαστικών λειτουργών 
(κυρωτικός νόμος 1756/1988 ΦΕΚ 35 τ.Α'), όπως τροποποιήθη¬ 
καν από το άρθρο 7 παρ. 4 του Νόμου 1868/1989 (ΦΕΚ 230 
τ.Α'), β) του άρθρου 29Α του Ν. 1558/1985 (ΦΕΚ 137 τ.Α') όπως 
προσετέθησαν με το άρθρο 27 του Ν. 2081/1992 (ΦΕΚ 154 
τ.Α'), ορίζουμε: 

τον αριθμά των δικαστικών λειτουργών που θα αποσταλούν 
στην αλλοδαπή με εκπαιδευτική άδεια για το εκπαιδευτικό έτος 
1993-1994 ως εξής: 

1. Του Συμβουλίου της Επικρατείς, Εισηγητών και Παρέδρων, 
σετρεΙς(3). 

2. Των Πολιτικών και Ποινικών Δικαστηρίων, από το βαθμό του 
ΕιρηνοδΙκη, του Πρωτοδίχη και του Αντεισαγγελέα Πρωτοδικών 
μέχρι του Εφέτη και του Αντεισαγγελέα Εφετών, σε δύο (2). 

3. Των Τακτικών Διοικητικών Δικαστηρίων, από το βαθμό του 
Πρωτόδικη μέχρι του Εφέτη, σε δύο (2). 

Από την απόφαση αυτή προκαλεΐται δαπάνη σε βάρος του κρα¬ 
τικού προϋπολογισμού ύψους 6.300.000 δρχ. περίπου για τό τρέ- 
χον οικονομικό έτος και 18.900.000 δρχ. περίπου για το επόμενο 
οικονομικό έτος. 

Για τη δαπάνη του τρέχοντος οικονομικού έτους έχει έγγραφέ! 
πίστωση στον κρατικό προϋπολογισμό ύψους 16.200.000 δρχ. 
στον ειδικό φορέα 17-300 και στον Κ.Α.Ε. 0251. 


Η απόφαση αυτή να δημοσιευθεΙ στην Εφημερίδα της Κυβερνή- 
σεως. 

Αθήνα, 11 Ιανουαρίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

Αριθ. ΥΠΠΟ/ΑΡΧ/Α1 /Φ43/44767/2254 (6) 

Χαρακτηρισμός ως αρχαιολογικού χώρου της περιοχής Εβραϊκή 
καβουσίου Ιεράπετρας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/29.11.90) 
«Εξαίρεση από τον περιορισμό των τριών υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατολικής Κρήτης, όπως διατυπώθηκε στην αρ. 9/ 
21.8.92 συνεδρία του, αποφασίζουμε: 

Χαρακτηρίζουμε ως αρχαιολογικό χώρο την περιοχή Εβραϊκής 
Καβουσίου Ιεράπετρας, η οποία περιλαμβάνει παλαιοανακτορικά 
ταφικά σπήλαια, ερείπια μινωϊκού και ρωμαϊκού οικισμού και το 
ρωμαϊκό κτήριο στη θέση Παλαικλησσιά. Η περιοχή οριοθετείται 
από τα σημεία 1-4, όπως φαίνεται στο συνημμένο Φ.Χ. ΓΥΣ 
1:5.000, 9636, 7 και ορίζεται προς Βορράν από το τμήμα της 
Εθνικής Οδού Αγίου Νικολάου-Σητείας από το σημείο 1 της συμ¬ 
βολής της Εθνικής Οδού και του αγροτικού δρόμου προς το εργο¬ 
στάσιο «Χαρτοβιομηχανία Κρήτης» μέχρι το σημείο 2 της συμβο¬ 
λής της Εθνικής Οδού με τον αγροτικό δρόμο που διέρχεται δυ¬ 
τικά του υποσταθμού της ΔΕΗ, προς Ανατολάς από τον μόλις 
αναφερθέντα αγροτικό δρόμο μεταξύ των σημείων 2 και 3, προς 
Νότον από τη νοητή ευθεία από το σημείο 3 μέχρι το σημείο 4 του 
αγροτικού δρόμου προς το εργοστάσιο «Χαρτοβιομηχανία Κρή¬ 
της» και προς Δ από τμήμα του μόλις αναφερθέντος αγροτικού 
δρόμου μεταξύ των σημείων 1 και 4. Τα σημεία 1 -4 καθορίζονται 
από τον ακόλουθο πίνακα συντεταγμένων: 


ΣΗΜΕΙΟ 

ΔΙΑΓΡΑΜΜΑ 

Φ.Χ. 

ΣΥΝ/ΝΗ 

ΣΥΝ/ΝΗ 

ΑΠΟΣΤΑΣΗ ΜΕΤΑΞΥ ΣΗΜΕΙΩΝ 




X 

Ψ 



α/α 

1:5.000 

1:50.000 

[πτ] 

["»] 

ΣΗΜΕΙΑ 

ΑΠΟΣΤΑΣΗ [ιτι] 

1 

9636,7 

ΚΑΤΩ ΧΩΡΙΟΝ 

-12679.5 

-15999.6 

1 -2 

430.73 

2 

9636,7 

ΚΑΤΩ ΧΩΡΙΟΝ 

-12299.5 

-15796.8 

2-3 

342.39 

3 

9636,7 

ΚΑΤΩ ΧΩΡΙΟΝ 

-12230.2 

-16132.1 

3-4 

410.83 

4 

9636,7 

ΚΑΤΩ ΧΩΡΙΟΝ 

-12634.3 

-16206.0 

4-1 

211.29 


Από τις διατάξεις της παρούσας αποφάσεως δεν προκαλείται δαπάνη σε βάρος του κρατικού προϋπολογισμού. 
Η απόφαση αυτή να δημοσιευθεΙ στην Εφημερίδα της Κυβερνήσεως. 


Αθήνα, 22 Δεκεμβρίου 1992 
Η ΥΠΟΥΡΓΟΣ 

ΘΕΟΔΏΡΑ ΜΠΑΚΟΠΑΝΝΗ 

Αριθ. ΔΠ/Φβ. 7/399 (7) 

Προσδιορισμός κατά κατηγορία και κλάδο κατανεμόμενων οργα¬ 
νικών θέσεων στην κεντρική υπηρεσία της ΓΓΒ. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

2. Τις διατάξεις του άρθρου 21 του Ν. 2085/92 (ΦΕΚ 170/Α/ 
92). 

3. Τις διατάξεις του Π.Δ. 229/86 (ΦΕΚ 96/Α/86), όπως τροπο¬ 
ποιήθηκαν με τις διατάξεις του Π.Δ. 396/89 «Οργανισμός ΓΓΒ». 

4. Την αριθμ. 166/22.12.92, (ΦΕΚ 201/Α/23.12.92), πράξη 
του Υπουργικού Συμβουλίου, «Διατήρηση και ανακατανομή κενών 
οργανικών θέσεων μόνιμου και με σχέση εργασίας ιδιωτικού δι¬ 
καίου προσωπικού των Κεντρικών Υπηρεσιών Υπουργείων και Γε¬ 
νικών Γραμματειών Υπουργείων», με την οποία διατηρούνται και 
ανακατανέμονται στην κεντρική υπηρεσία της ΓΓΒ είκοσι εννέα 
(29), θέσεις. 

5. Την αριθμ. Υ. 1943/9.12.92, (ΦΕΚ 727/Β/11.12.92), από¬ 
φαση «Ανάθεση αρμοδιοτήτων στον Υφυπουργό ΒΕΤ», αποφασί¬ 
ζουμε: 

Προσδιορίζουμε κατά κατηγορία και κλάδο τις ανακατανεμόμε- 
νες με την ως άνω (4) σχετική, πράξη του Υπουργικού Συμβουλίου 
κενές οργανικές θέσεις στην κεντρική υπηρεσία της Γενικής 


Γραμματείας Βιομηχανίας, ως ακολούθως: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 1 

ΚΛΑΔΟΣ ΠΕ ΜΗΧΑΝΙΚΩΝ 2 

ΚΛΑΔΟΣ ΠΕ ΘΕΤΙΚΩΝ ΕΠΙΣΤΗΜΩΝ 1 

ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 1 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 10 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 4 

ΚΛΑΔΟΣ ΔΕ ΤΕΧΝΙΚΩΝ 2 

ΚΛΑΔΟΣ ΔΕ ΤΗΛΕΦΩΝΗΤΩΝ 2 

ΚΛΑΔΟΣ ΔΕ ΠΡΟΣΩΠ. Η/Υ 1 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΕΠΙΜΕΛΗΤΩΝ 1 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 2 

ΚΛΑΔΟΣ ΥΕ ΦΥΛΑΚΩΝ ΝΥΚΤΟΦΥΛΑΚΩΝ _2 

ΣΥΝΟΛΟ 29 


Απο τις διατάξεις της απόφασης αυτής προκαλεΐται δαπάνη, σε 
βάρος του κρατικού προϋπολογισμού το ύψος της οποίας δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Ιανουάριου 1993 
Ο ΥΦΥΠΟΥΡΓΟΣ 

ΘΕΟΔΩΡΟΣ ΔΑΜΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










